**Ministru kabineta noteikumu projekta „Noteikumi par Latvijas Nacionālās aizsardzības akadēmijas sniegto maksas pakalpojuma cenrādi””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1.Pamatojums | Likuma par budžetu un finanšu vadību 5.panta devītā daļa, *Euro* ieviešanas kārtības likuma 30.panta pirmā un ceturtā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Latvijas Nacionālā *euro* ieviešanas plāna (apstiprināts ar MK 2013.gada 4.aprīļa rīkojumu Nr.136) 1.pielikuma J2.2.2.apakšpunkts, Pievienotās vērtības nodokļa likums. |
| 2.Pašreizējā situācija un problēmas | Tā kā 2014.gada 1.janvārī Latvijā tiks ieviesta Eiropas vienotā valūta - *euro*, ir nepieciešams pielāgot Ministru kabineta 2011.gada 11.oktobra noteikumus Nr.778 „Noteikumi par Latvijas Nacionālās aizsardzības akadēmijas sniegto maksas pakalpojumu cenrādi” (turpmāk – MK noteikumi Nr.778), *euro* ieviešanai, nosakot Latvijas Nacionālās aizsardzības akadēmijas (turpmāk – akadēmija) sniegtajam maksas pakalpojumam – dalības maksai NATO mācību kursā, cenu *euro* valūtā.  Vienlaikus nepieciešams precizēt MK noteikumu Nr.778 pielikumā norādīto atsauci uz likumu, kas regulē pievienotās vērtības nodokļa piemērošanu akadēmijas pakalpojumam, tā kā likums „Par pievienotās vērtības nodokli” zaudējis spēku ar Pievienotās vērtības nodokļa likuma spēkā stāšanos 2013.gada 1.janvārī.  Ņemot vērā, ka saistībā ar iepriekš minēto grozījumu veikšanu, būtu jāgroza vairāk kā puse no normatīvā akta apjoma, ir sagatavots jauna normatīvā akta projekts, kas noteiks akadēmijas sniegtā maksas pakalpojuma cenu *euro*, kas būs spēkā no 2014.gada 1.janvāra, t.i. no *euro* ieviešanas dienas.  Ievērojot, ka, norēķinoties par akadēmijas sniegto pakalpojumu, personas veic tikai bezskaidras naudas maksājumus *euro*, projekts neparedz latu cenrāža (t.i. MK noteikumu Nr.778) piemērošanu vienlaicīgas apgrozības periodā. |
| 3.Saistītie politikas ietekmes novērtējumi un pētījumi | Projekts šo jomu neskar. |
| 4.Tiesiskā regulējuma mērķis un būtība | Projekts paredz:   1. noteikt akadēmijas sniegtā maksas pakalpojuma cenu – viena dalībnieka vienas nedēļas dalības maksu akadēmijas organizētajā NATO mācību kursā, *euro* valūtā, pamatojoties uz Eiro ieviešanas kārtības likuma 6.pantā paredzētajiem principiem, t.i. konvertējot MK noteikumos Nr.778 noteikto akadēmijas sniegtā maksas pakalpojuma cenu no latiem uz *euro* saskaņā ar Eiropas Savienības Padomes noteikto valūtu maiņas kursu (EUR 1 = LVL 0,702804) un noapaļojot līdz tuvākajam centam. Projektā iekļautās tiesību normas *euro* valūtā nav personām nelabvēlīgākas par projektā paredzēto tiesību normu latos un nerada vērā ņemamu negatīvu ietekmi uz valsts budžetu; 2. precizēt šobrīd MK noteikumu Nr.778 pielikumā norādīto atsauci uz pievienotās vērtības nodokļa jomu regulējošo normatīvo aktu, norādot Pievienotās vērtības nodokļa likuma attiecīgo pantu, saskaņā ar kuru akadēmijas sniegtajam maksas pakalpojumam nepiemēro pievienotās vērtības nodokli. |
| 5.Projekta izstrādē iesaistītās institūcijas | Projekts šo jomu neskar. |
| 6.Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7.Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013. gads** (tūkst. latu) | | Turpmākie trīs gadi (tūkst. *euro*) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | **17,3** | **0** | **0** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 17,3 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.Budžeta izdevumi: | **17,3** | **0** | **0** | **0** | **0** |
| 2.1.valsts pamatbudžets | 17,3 | 0 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3.Finansiālā ietekme: | 0 | 0 | 0 | 0 | 0 |
| 3.1.valsts pamatbudžets | 0 | 0 | 0 | 0 | 0 |
| 3.2.speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4.Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5.Precizēta finansiālā ietekme: | X | 0 | 0 | 0 | 0 |
| 5.1.valsts pamatbudžets | 0 | 0 | 0 | 0 |
| 5.2.speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | |
| 6.1.detalizēts ieņēmumu aprēķins | Projekts neparedz būtisku maksas pakalpojumu ieņēmumu, izdevumu samazinājumu/palielinājumu. Projekts tiks īstenots, nemainot attiecīgās budžeta programmās/apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.Tas tiks īstenots piešķirto valsts budžeta līdzekļu ietvaros.  Saskaņā ar likumu „Par valsts budžetu 2013.gadam” Aizsardzības ministrijas budžeta programmā 22.00.00 „Nacionālie bruņotie spēki” apakšprogrammā 22.12.00 „Nacionālo bruņoto spēku uzturēšana” ieņēmumi no akadēmijas organizētā NATO mācību kursa plānoti 17 259 latu apmērā, kas paredzēti ar minētā kursa organizēšanu saistīto izdevumu (EKK 1000 Atlīdzība, EKK 2000 Preces un pakalpojumi, EKK 5000 Pamatkapitāla veidošana) segšanai.  2014., 2015. un 2016.gadā ik gadu akadēmijai (Nacionālo bruņoto spēku Mācību vadības pavēlniecībai) prognozētie ieņēmumi no maksas pakalpojuma sniegšanas - 17 259 latu/ 24 557 *euro* apmērā. | | | | |
| 6.2.detalizēts izdevumu aprēķins |
| 7.Cita informācija | Nav. | | | | |

Anotācijas II, IV, V, VI, VII sadaļa – projekts šīs jomas neskar.

Aizsardzības ministrs A.Pabriks

Vīza: Valsts sekretāra p.i. J.Karlsbergs

07.08.2013. 11:10

824

I.Jursiņa-Videmane

e-pasta adrese: ineta.jursina@mod.gov.lv

tālr.: 67335162

fakss: 67212307